cyanic-selkie/wikianc huggingface dataset:
Ūsiai
Kaldad on valdavalt metsased. Ūsiai asub merepinnast 146,7 meetri kõrgusel jääajal tekkinud nõos. Järvepõhja moodustavad 12-23 meetri sügavused lohud. Abajates vohab veetaimestik.
Järve lõunaosasst voolab välja Labakaršysi järve suubuv Baltelė oja. Järve suubub neli nimetut oja, neist üks toob sinna Žiezdrase veed. Asulatest jäävad järve kaldale Linkmenys, Naujasodis, Liminas, Dvariškiai, Kupriai ja Šileikiškė. Ūsiai ääres on ka kaks turismitalu.
Järve nimi tuleneb sõnast ūsai, mis tähistab vuntse.
Tallinna Tehnikaülikooli ehitiste projekteerimise instituut
Tallinna Tehnikaülikooli ehitiste projekteerimise instituut oli Tallinna Tehnikaülikooli ehitusteaduskonna akadeemiline struktuuriüksus aastatel 1992–2016.
Marslane (film)
"Marslane" on režissöör Ridley Scotti 2015. aastal linastunud ulmefilm, mille peaosas mängib Matt Damon. Film põhineb kirjanik Andy Weiri samanimelisel romaanil.
Film oli nomineeritud seitsmele Oscarile ja see võitis ühe Kuldgloobuse.
Sisu
Marsi missiooni käigus satub ekspeditsioon Ares III tugeva tormi kätte ja on sunnitud kiiresti evakueeruma, kuid kaootilise evakuatsiooni käigus jääb tormis kadunuks astronaut Mark Watney. Meeskonnaliikmed ja NASA usuvad, et Watney hukkus ning Watney kaaslased lahkuvad ilma temata, kuid selgub, et Watney on ellu jäänud ja varsti märkab seda ka NASA, mis asub Watney ellujäämisuudise saabudes kiiresti otsima võimalust „marslane“ planeedilt ära tuua. Samal ajal saab Ares III meeskond teada, et nad jätsid ühe meeskonnaliikme Marsile maha ja asuvad plaanima hulljulget ja äärmiselt ohtlikku päästemissiooni.
Tallinna Tehnikaülikooli ehitiste projekteerimise instituut
Pärast ehitusteaduskonna reorganiseerimist inseneriteaduskonnaks ja selle koosseisus ehituse ja arhitektuuri instituudi loomist 1. jaanuaril 2017 kujundati ehitiste projekteerimise instituut koos teaduskonna teiste instituutidega ümber TTÜ ehituse ja arhitektuuri instituudiks.
Pürksi külanõukogu
Pürksi külanõukogu oli külanõukogu Noarootsi vallas ja hiljem Haapsalu rajoonis. Lisaks Pürksi külanõukogule moodustati 1945. aastal Noarootsi valla territooriumile ka Sutlepa külanõukogu. Endises Noarootsi kihelkonnas asunud Riguldi valla territooriumile moodustati aga Tuksi ja Vanaküla külanõukogud.
Ajalugu
1954. aastal liideti senised Sutlepa ja Pürksi külanõukogu ühiseks Pürksi külanõukoguks, kuid 1971. aastal lahutati Eesti NSV Ülemnõukogu Presiidiumi 10. märtsi seadlusega Sutlepa piirkond (4870 hektarit ja 200–300 inimest) taas Pürksi külanõukogust ja liideti koos Tuksi külanõukogu territooriumiga Linnamäe külanõukogu koosseisu.
1977. aastal liideti osa Pürksi külanõukogu territooriumil olnud külasid ja külanõukogusse jäi alles 16 küla. Külanõukogu territooriumil tegutses V. I. Lenini nimeline kolhoos.
Pürksi külanõukogu elanike arv
1 Kuulus varem Tuksi külanõukogusse 2 Liideti mõne teise külaga
Külanõukogust vallaks
1991. aasta 11. aprillil võttis Eesti Vabariigi Ülemnõukogu Presiidium vastu otsuse, millega Lääne maakonna Pürksi külanõukogu nimetati ümber Noarootsi külanõukoguks ning tehti vastavad muudatused Eesti NSV alevike ja külade nimekirjas (Eesti NSV Teataja 1977, nr 11, art. 127). Hiljem nimetati Noarootsi külanõukogu ümber Noarootsi vallaks, kuid 2017. aastal kaotatud valla sünnipäeva tähistati siiski just 11. aprillil.
Antioquia departemang
Antioquia departemang on 1. järgu haldusüksus (departemang) Colombias. Ta asub riigi loodeosas ning piirneb põhjas Kariibi merega.
Antioquia halduskeskus on riigi suuruselt teine linn Medellín.
Välislingid
🇨🇴
Mulgi rattamaraton
Mulgi rattamaraton on 2001. aastal alguse saanud ja sarja Estonian Cup kuuluv rattaspordi üritus Viljandis, mis toimub nüüd MTBest rattamaratonide sarja etapina. Võistluse start antakse Viljandi linnastaadioni kõrval oleval parkimisplatsilt, kust saab alguse ka Suurjooks ümber Viljandi järve.
Ajalugu
Aastal 2005 toimunud võistluste tulemused tühistati ja neid ei arvestatud Elion Estonian Cup üldarvestuses. 15 km enne raja lõppu olid pealtvaatajat muutnud raja tähistust. Selle tulemusena sõitsid ligi 75 ratturit lühemat teed pidi finišisse.
Edison Flores
Edison Michael Flores Peralta (sündinud 14. mail 1994 Limas) on Peruu jalgpallur, kes mängib äärepoolkaitsja või ründava poolkaitsjana Mehhiko kõrgliiga klubis Morelia ja Peruu jalgpallikoondises.
Ta alustas klubikarjääri Peruu klubis Universitario, mille põhimeeskonnas debüteeris ta Peruu kõrgliigas 2011. aastal. Aastatel 2012–2014 mängis ta Hispaanias Villarreali reservmeeskonnas. 2014. aastal naasis ta Universitariosse. Aastatel 2016–2018 mängis ta Taani kõrgliiga klubis Aalborg. Morelias mängib ta alates 2018. aastast.
Peruu jalgpallikoondises tegi Flores debüüdi 2013. aastal. Koondisekarjääri esimese värava lõi ta 23. mail 2016 sõprusmängus Trinidadi ja Tobago vastu. Ta on kuulunud Peruu koondisse 2016. aasta Copa América Centenariol, 2018. aasta maailmameistrivõistlustel ja 2019. aasta Copa Américal.
Donbassi sõja kronoloogia (2015. aasta oktoober–detsember)
pisi|Valitsusvägede (tähistatud kollase ja sinisega) ja valitsusvastaste relvajõudude kontrolli all olev territoorium [[Luganski oblast|Luhanski ja Donetski oblastis]] Ukrainas Euromaidani liikumise, Ukraina revolutsiooni ja Krimmi annekteerimise järel alanud Donbassi sõja (Vene -Ukraina "hübriidsõja") kronoloogia, sündmused alates '''2015. aasta 1. oktoobrist'''. Varasema aja sündmused on kajastatud artiklites 2014. aasta märtsi–juuni, juuli–septembri ja oktoobri–detsembri kohta ning 2015. aasta jaanuari–märtsi, aprilli–juuni ja juuli–septembri kohta.
1. oktoober kaart
Presidendi administratsiooni pressiesindaja ATO küsimustes polkovnik Andri Lõssenko teatel ei hukkunud möödunud ööpäeva jooksul ühtegi valitsusvägede võitlejat, Donetski piirkonnas sai improviseeritud lõhkekehade plahvatuse läbi haavata kaks Ukraina sõjaväelast. Valitsusväed registreerisid septembri viimasel päeval kolm valitsusvägedevastast rünnakut, 1. oktoobri esimese kuue tunni jooksul ei registreeritud ühtegi rünnakut.
29. septembri hilisõhtul Valgevene pealinnas Minskis lõppenud Venemaa, Ukraina ja Euroopa esindajate kohtumise lõppedes kinnitas OSCE esindaja Martin Sajdik, et hiljemalt 1. oktoobriks peaksid saavutatud kokkuleppele raskerelvastuse eemaletõmbamise kohta poolte kokkupuutejoonest andma allkirja ka ühenduste DRV ja LRV liidrid. 30. septembriks olid kõik pooled lepingu allkirjastanud. 1. oktoobril süüdistas ühenduse DRV liider Oleksandr Zahhartšenko valitsusvägesid öises Donetski pommitamises ja teatas raskerelvastuse eemaletõmbamise peatamisest. President Putini kinnitusel oli lõpplahendus endiselt kaugel.
2. oktoober kaart
Presidendi administratsiooni pressiesindaja ATO küsimustes polkovnik Andri Lõssenko teatel ei hukkunud möödunud ööpäeva jooksul ühtegi valitsusvägede võitlejat, Luhanski oblastis Stanõtsja Luhanska lähistel sai improviseeritud lõhkekeha plahvatuse läbi haavata üks Ukraina sõjaväelane. Valitsusväed ei registreerinud oktoobri esimesel päeval ühtegi valitsusvägedevastast rünnakut, rünnakuid ei registreeritud ka 2. oktoobri esimese kuue tunni jooksul.
Päeva teisel poolel kohtusid Pariisis Élysée palees Venemaa, Saksamaa, Prantsusmaa ja Ukraina liidrid ehk nõndanimetatud "Normandia nelik".
3. oktoober kaart
Presidendi administratsiooni pressiesindaja teatel ei kandnud valitsusväed möödunud ööpäeva jooksul kaotusi. Möödunud ööpäeva jooksul ning 3. oktoobri esimese kuue tunni jooksul ei registreeritud ka ühtegi valitsusvägedevastast rünnakut.
Valitsusvastaste relvajõudude uudisteagentuuri teatel alustati tankikolonni eemaletõmbamist pooltevahelisest eraldusjoonest. Ukraina ametiisikute teatel alustatakse relvade eemaletõmbamisega õhtupoolikul.
4. oktoober kaart
Ukraina relvajõudude pressiesindaja hommikuse teate kohaselt oli relvarahu püsinud juba rohkem kui kolm päeva järjest. Presidendi administratsiooni pressiesindaja keskpäevase teate kohaselt sai möödunud ööpäeva jooksul Donetski oblastis, Marjinkast lõunas, improviseeritud lõhkekehade plahvatuses haavata kaks valitsusvägede võitlejat, hukkunuid ei olnud.
President Porošenko kinnitusel olevat president Putin Pariisi kohtumisel lubanud paluda valitsusvastaste relvajõudude esindajailt, et nad tühistaksid Kiievi vastasseisust hoolimata määratud valimiste läbiviimise.
6. oktoober kaart
Presidendi administratsiooni pressiesindaja keskpäevase teate kohaselt sai möödunud ööpäeva jooksul haavata üks valitsusvägede võitleja, hukkunuid ei olnud. Vahejuhtum leidis aset Luhanski oblastis Trjohhizbenka lähistel üle Donetsi tunginud vastaspoole dversiooni-luurerühma tõrjumisel. Ukraina relvajõudude pressiesindaja hommikuse teate kohaselt möödunud ööpäeva jooksul relvarahu rikkumisi ei registreeritud.
Valitsusvastaste relvajõudude esindajad teatasid kohalike valimiste läbiviimise edasilükkamisest järgmise aasta veebruarikuusse.
7. oktoober kaart
Valitsusvägede pressiesindaja hommikuse teate kohaselt ei registreeritud möödunud ööpäeva jooksul lahingutegevuse piirkonnas relvarahu rikkumisi. Presidendi administratsiooni pressiesindaja keskpäevase teate kohaselt ei kandnud valitsusväed möödunud ööpäeva jooksul kaotusi.
Kaitseministeeriumi teatel olid valitsusväed ajavahemikus 2014–2015 kaotanud lahinguvälistes olukordades 597 sõjaväelast. Neist 171 inimest sooritas enesetapu, 137 hukkus õnnetusjuhtumite läbi, 64 tapeti kaasteenistujate poolt, 26 tapeti tsiviilisikute poolt, 112 inimest hukkus liiklusõnnetustes ja 87 inimest ohutusnõuete mittetäitmise tõttu (neist 66 inimest hukkus relvade ja lahingumoona vale käitlemise tõttu).
Ukraina legaliseeris välismaalaste teenimise riigi relvajõududes.
8. oktoober kaart
Valitsusvägede pressiesindaja hommikuse teate kohaselt registreeriti möödunud ööpäeva jooksul lahingutegevuse piirkonnas üks relvarahu rikkumine. Luhanski oblastis Trojitske juures tulistati kella 12:25 ajal valitsusvägede positsioonide pihta kaks juhitavat tankitõrjeraketti, neli Ukraina sõjaväelast sai haavata. Tegemist oli esimese vaherahu rikkumise juhtumiga alates 30. septembrist.
9. oktoober kaart
Valitsusvägede pressiesindaja hommikuse teate kohaselt ei registreeritud möödunud ööpäeva jooksul relvarahu rikkumisi. Presidendi administratsiooni pressiesindaja keskpäevase teate kohaselt ei kandnud valitsusväed möödunud ööpäeva jooksul kaotusi. Püünislõhkekehade plahvatuse läbi sai vigastada kaks tsiviilisikut.
Donetski oblastis Piskõs rünnati valitsusvägede positsioone granaadiheitjate ja automaatrelvadega.
Sõjategevuses osaleja staatuse oli saanud 124 457 terrorismivastases operatsioonis (ATO) osalejat.
10. oktoober kaart
Valitsusvägede pressiesindaja hommikuse teate kohaselt ei registreeritud möödunud ööpäeva jooksul relvarahu rikkumisi. Presidendi administratsiooni pressiesindaja keskpäevase teate kohaselt ei kandnud valitsusväed möödunud ööpäeva jooksul kaotusi.
Valitsusvastaste relvajõudude kinnitusel sai Donetskis surma üks ja haavata üks inimene.
11. oktoober kaart
Valitsusvägede pressiesindaja hommikuse teate kohaselt pidasid valitsusvastased relvajõud möödunud ööpäeva jooksul tervikuna relvarahust kinni. Mariupolist umbes 20 km idas asuva Berdjanske juures avati umbes kella 13:00 ajal käsirelvadest tuli valitsusvägede positsioonide suunas. Presidendi administratsiooni pressiesindaja keskpäevase teate kohaselt ei kandnud valitsusväed möödunud ööpäeva jooksul kaotusi.
12. oktoober kaart
Ukraina sõjaväe pressiesindaja hommikuse teate kohaselt oli olukord lahingutegevuse piirkonnas möödunud ööpäeva jooksul suhteliselt stabiilne. Valitsusvägede positsioone rünnati Donetski oblastis Šõrokõne ja Novotrojitske piirkonnas. Presidendi administratsiooni pressiesindaja keskpäevase teate kohaselt ei kandnud valitsusväed möödunud ööpäeva jooksul kaotusi.
13. oktoober kaart
Valitsusvägede pressiesindaja hommikuse teate kohaselt oli olukord Donbassi piirkonnas möödunud ööpäeva jooksul rahulik. Õhtupoolikul avasid valitsusvastased Donetski oblastis tule Berezove ja Novotrojitske vahel asuvate Ukraina vägede positsioonide pihta.
President Porošenko kinnitusel sai OSCE spetsiaalne seiremissioon Ukrainas esmakordselt pooleteise aasta jooksul juurdepääsu valitsusvastaste relvajõudude kontrolli all olevale Ukraina-Venemaa piirilõigule Donetski oblastis.
Avaldati rahvusvahelise uurimiskomisjoni tulemused 2014. aasta 17. juulil Donbassi kohal allatulistatud Malaisia reisilennuki õnnetuse põhjuste kohta.
15. oktoober kaart
Ukraina sõjaväe pressiesindaja hommikuse teate kohaselt möödus 14. oktoober Donbassi piirkonnas rahulikult. Relvarahu rikkumisi ei registreeritud. Presidendi administratsiooni pressiesindaja keskpäevase teate kohaselt sai Luhanski oblastis Stanõtsja Luhanskas kaks valitsusvägede võitlejat haavata püünislõhkekehade plahvatuse läbi. Luhanski oblastis Krasna Talivka lähistel sõitis fugassile sõiduk Ukraina piirivalvuritega, 9 piirivalvurit sai haavata.
16. oktoober kaart
Presidendi administratsiooni pressiesindaja ATO küsimustes polkovnik Andri Lõssenko teatel ei kandnud valitsusväed möödunud ööpäeva jooksul kaotusi, relvarahu rikkumisi ei registreeritud. Luhanski oblastis Stanõtsja Luhanskas sai püünislõhkekehade (granaadid) plahvatuse läbi surma kaks tsiviilisikut.
17. oktoober kaart
Valitsusvägede pressiesindaja hommikuse teate kohaselt ei tulistatud 16. oktoobri viimase kuue ja 17. oktoobri esimese kuue tunni jooksul Donbassi piirkonnas ühtegi lasku. Presidendi administratsiooni pressiesindaja keskpäevase teate kohaselt ei kandnud valitsusväed möödunud ööpäeva jooksul kaotusi.
Umbes kella 16:00 ajal tulistati Donetski oblastis Piskõ piirkonnas valitsusvägede positsioone käsirelvadest, üks valitsusvägede võitleja sai haavata.
Luhanski oblastis sai lõhkekehade plahvatuse läbi haavata üks valitsusvägede võitleja ja üks 1949. aastal sündinud naiskodanik.
18. oktoober kaart
Valitsusvägede pressiesindaja hommikuse teate kohaselt ründasid valitsusvastased relvajõud 17. oktoobri õhtul kella 20:00 ajal käsirelvadest valitsusvägede positsioone Šõrokõnest läänes. Presidendi administratsiooni pressiesindaja keskpäevase teate kohaselt rünnati valitsusvägede positsioone möödunud ööpäeva jooksul kahel korral, Donetski oblastis Piskõ ja Šõrokõne juures, kaks Ukraina sõjaväelast sai haavata.
19. oktoober kaart
Valitsusvägede pressiesindaja hommikuse teate kohaselt püsis ööpäeva jooksul Donbassi piirkonnas rahulik olukord. Presidendi administratsiooni pressiesindaja keskpäevase teate kohaselt ei registreeritud möödunud ööpäeva joosul relvarahu rikkimisi, valitsusväed kaotusi ei kandnud.
Mõningad konfliktis osalejad väljendasid arvamust, et poolteist aastat kestnud konfliktis on relvarahu lõpuks püsima jäänud.
Bilateraalsus
Bilateraalsus on doktriin, mis tähendab läbirääkimiste kahekülgsust või kahepoolsust. Diplomaatias tähendab see täpselt kahe suveräänse riigi poliitiliste, majanduslike ja kultuuriliste suhete korraldamist.
Donbassi sõja kronoloogia (2015. aasta oktoober–detsember)
19. oktoober kaart
Donetski oblastis Avdijivkas sai lõhkekeha plahvatuse läbi vigastada tsiviilisik.
20. oktoober kaart
Valitsusvägede pressiesindaja hommikuse teate kohaselt möödunud ööpäeva jooksul relvarahu rikkumisi ei registreeritud. Konflikti osapooled alustasid teatud liiki relvastuse tegelikust kokkupuutejoonest vähemalt 15 km kaugusele viimise teise järguga. Keskpäevase teate kohaselt sai 19. oktoobril Donetski oblastis Novotrojitskes lõhkekeha plahvatuse läbi surma üks ja haavata üks valitsusvägede võitleja.
Mariupoli lähistel hukkus mootorrattaõnnetuses pataljoni Donbass võitleja.
21. oktoober kaart
Valitsusvägede pressiesindaja hommikuse teate kohaselt möödunud ööpäeva jooksul relvarahu rikkumisi ei registreeritud. Donetski oblastis Marjinkas sai teisipäeval, 20. oktoobril demineerimise käigus haavata üks Ukraina sõjaväelane.
22. oktoober kaart
Valitsusvägede pressiesindaja teatel möödunud ööpäeva jooksul relvarahu rikkumisi ei registreeritud. Luhanski oblastis Zolote piirkonnas sai isetehtud lõhkekeha plahvatuse läbi haavata üks valitsusvägede võitleja.
23. oktoober kaart
Valitsusvägede pressiesindaja hommikuse teate kohaselt rünnati möödunud ööpäeval Donetski oblastis valitsusvägede positsioone Piskõ, Opõtne ja Šõrokõne juures. Presidendi administratsiooni pressiesindaja keskpäevase teate kohaselt rikkusid valitsusvastased relvajõud möödunud ööpäeval relvarahu viiel korral.
Hommikul kella 08:35 ajal sai Donetski oblastis Berezove juures püünislõhkekeha plahvatuse läbi vigastada tsiviilisik.
24. oktoober kaart
Valitsusväed ei kandnud möödunud ööpäeva jooksul kaotusi. Donetski oblastis Šõrokõnes avasid valitsusvastaste relvajõudude võitlejad kahel korral tule käsirelvadest ja raketiheitjatest.
Väljaanne Washington Post teatas, viitega Venemaa Föderatsiooni Kaitseministeeriumi ametnikule, et Venemaa on paigutanud mõned oma eliitüksused Ida-Ukrainast ümber Süüriasse, toetama president Bashar al-Assadi režiimi.
25. oktoober kaart
Valitsusväed registreerisid möödunud ööpäeva jooksul Donbassi piirkonnas relvarahu rikkumisi ühel korral. Donetski oblastis Putilovski kaevanduse juures rünnati valitsusvägede positsioone käsirelvadest ja granaadiheitjatest, tulemusena sai üks Ukraina sõjaväelane haavata.
25. oktoobri öösel kella 02:30 ajal rünnati Donetski oblastis Piskõ asula juures asuvaid valitsusvägede positsioone. Tund aega kestnud rünnakus kasutati Ukraina positsioonide vastu käsirelvi, raskekuulipildujaid, õhutõrjesüsteeme ja mitut liiki granaadiheitjaid.
26. oktoober kaart
Valitsusvägede pressiesindaja keskpäevase teate kohaselt sai eelmisel ööl Piskõ küla juures toimunud rünnakus haavata kaks valitsusvägede võitlejat.
26. oktoobri seisuga oli umbes 130 tuhat ATO võitlejat saanud lahingutegevuses osaleja staatuse. Ukraina Rahvuskaardi ametniku teatel oli ATO läbiviimise algusest alates Donbassis hukkunud 174 Rahvuskaardi võitlejat, 729 oli saanud vigastada või haavata; 26 võitlejat oli teadmata kadunud, 7 oli langenud vangi.
Õhtul tulistati valitsusvägede positsioone Donetski oblastis Piskõ ja Opõtne juures, tulemusena hukkus üks Ukraina sõjaväelane.
27. oktoober kaart
Valitsusvägede esindaja hommikuse teate kohaselt 27. oktoobri öösel relvarahu rikkumisi ei registreeritud. Lõunasel pressikonverentsil kinnitas Presidendi administratsiooni pressiesindaja ühe valitsusvägede võitleja hukkumist eelmisel päeval.
Hommikul kella 05:20 ajal sai Luhanski oblastis tuvastamata lõhkekeha plahvatuse läbi vigastada üks Ukraina sõjaväelane.
28. oktoober kaart
Presidendi administratsiooni pressiesindaja ATO küsimustes polkovnik Andri Lõssenko teatel registreeriti möödunud ööpäeva jooksul üks relvarahu rikkumine. Donetski oblastis, Gorlivkast põhjas asuva Zaitseve asula juures rünnati valitsusvägede positsioone väikerelvadest ja granaadiheitjatest. Tulemusena sai üks Ukraina sõjaväelane haavata.
29. oktoober kaart
Valitsusvägede pressiesindaja hommikuse teate kohaselt rünnati eelmise päeva õhtul kella 19:40 ja 20:10 vahel nende Avdijivkast lõunas asuvaid positsioone granaadiheitjatest, raskekuulipildujatest ja väikerelvadest. 29. oktoobri ööl relvarahu rikkumisi ei registreeritud. Presidendi administratsiooni pressiesindaja lõunase teate kohaselt sai eelmise õhtu rünnakus kolm valitsusvägede võitlejat haavata. Üks Ukraina sõjaväelane sai surma püünislõhkekeha plahvatuse läbi Donetski oblastis Verhnotoretske lähistel.
Üheksa vangis olnud ukrainlast vahetati välja 11 vangistuses viibinud valitsusvastaste relvajõudude võitleja vastu.
30. oktoober kaart
Presidendi administratsiooni pressiesindaja keskpäevase teate kohaselt hukkus eelmisel õhtul Luhanski oblastis Svatoves kella 19:30 ajal puhkenud laskemoonalao põlengus üks valitsusvägede võitleja, kaks sai haavata; hukkus ka üks tsiviilisik, üks eraisik sai haavata. Reedehommikuse seisuga (30. oktoobril kell 11:00) oli vigastatute arv tõusnud kaheksa inimeseni. Põleng kustutati õhtul kella kuueks. Esmaspäeval, 2. novembril, leiti laskemoonalao rusude alt veel kahe hukkunud Ukraina sõjaväelase surnukehad.
Pärastlõunases pooletunnises (15:15–15:45) rünnakus valitsusvägede positsioonidele Piskõ asula lähistel sai üks valitsusvägede võitleja surmavalt haavata, üks valitsusvägede võitleja sai kergelt haavata.
31. oktoober kaart
Presidendi administratsiooni pressiesindaja keskpäevase teate kohaselt hukkus eelmisel päeval Piskõ lähistel toimunud lahingus üks valitsusvägede võitleja, üks valitsusvägede võitleja sai haavata.
1. november kaart
Presidendi administratsiooni pressiesindaja polkovnik Oleksandr Motuzjaniku teatel ei registreeritud oktoobri viimasel päeval Donbassi piirkonnas ühtegi relvarahu rikkumist, valitsusväed kaotusi ei kandnud. Avdijivka ja Donetski ringtee vahelisel metsaalal sai püünislõhkekeha plahvatuse läbi surma kaks Ukraina ohvitseri.
Ajavahemikus 11:10 kuni 11:40 tulistati granaadiheitjatest ja suurekaliibrilistest kuulipildujatest valitsusvägede positsioone Piskõ piirkonnas.
2. november kaart
Donetski oblastis Volnovahha piirkonnas sai hommikul peitlõhkekeha plahvatuse läbi surma 1953. aastal sündinud naiskodanik.
3. november kaart
Presidendi administratsiooni pressiesindaja polkovnik Oleksandr Motuzjaniku teatel ei kandnud valitsusväed möödunud ööpäeva jooksul Donbassi piirkonnas kaotusi. Avdijivka ja Piskõ juures tulistati valitsusvägede positsioone mitmel korral käsirelvadest ja granaadiheitjatest. Polkovnik Oleksandr Motuzjaniku teatel oli Donetski oblastis aasta algusest alates lõhkekehade plahvatuse läbi hukkunud 23 tsiviilisikut (sealhulgas 4 last) ja saanud vigastada 67 inimest.
Päeval kella 15:00 ajal tulistati automaatsetest granaadiheitjatest Luhanski oblastis Trjohhizbenka juures asuvat valitsusvägede kontrollpunkti, kolm valitsusvägede võitlejat sai haavata.
4. november kaart
Möödunud ööpäeva jooksul sai lahingutegevuse piirkonnas haavata viis valitsusvägede võitlejat.
5. november kaart
Valitsusvägede pressiesindaja hommikuse teate kohaselt ründasid valitsusvastased relvajõud valitsusvägede positsioone 12 korral. Ajavahemikus 4 november kell 18:50 kuni 5 november kell 00:30 tulistati Ukraina sõjaväe positsioone granaadiheitjatest, raskekuulipildujatest ja käsirelvadest. Presidendi administratsiooni pressiesindaja polkovnik Oleksandr Motuzjaniku keskpäevase teate kohaselt ei kandnud valitsusväed möödunud ööpäeva jooksul Donbassi piirkonnas kaotusi.
Pärsti Veskijärv
Veskijärv (ka Pärsti Veskijärv, Pärsti paisjärv, Susi tiik ja Pärsti Väikejärv) on paisjärv Sakala kõrgustiku põhjaosas, Viljandi maakonnas Viljandi vallas Pärsti külas.
Järve pindala on 1,8 ha, kõrgus merepinnast 95 m ja selles asub kaks saart pindalaga 0,01 ha. Järvest voolab välja 120 m pikkune Pärsti järve suubuv kraav. Järv kuulub Lääne-Eesti vesikonda ja Pärnu alamvesikonda. Järv pole avalik ega avalikult kasutatav veekogu. Järv on osaliselt Pärsti pargi kaitseala koosseisus.
Donbassi sõja kronoloogia (2015. aasta oktoober–detsember)
6. november kaart
Sõjaväe pressiesindaja teatel rikuti möödunud ööpäeva jooksul relvarahu 13 korral. Presidendi administratsiooni pressiesindaja keskpäevase teate kohaselt valitsusväed möödunud ööpäeva jooksul kaotusi ei kandnud.
7. november kaart
Valitsusvägede pressiesindaja hommikuse teate kohaselt ründasid valitsusvastased relvajõud valitsusvägede positsioone 13 korral. Keskpäevase teate kohaselt valitsusväed möödunud ööpäeva jooksul kaotusi ei kandnud; Donetski oblastis Marjinka piirkonnas sai neli Ukraina sõjaväelast vigastada lõhkekeha plahvatuse läbi.
8. november kaart
Ukraina sõjaväe pressiesindaja hommikuse teate kohaselt oli olukord Donbassi piirkonnas jätkuvalt pingestumas. Presidendi administratsiooni pressiesindaja keskpäevase teate kohaselt valitsusväed möödunud ööpäeva jooksul kaotusi ei kandnud.
Donetski oblastis Marjinka lähistel hukkus üks valitsusvägede võitleja, kuus sai vigastada. Mõkolajivka lähistel sai vigastada kaks miinile sõitnud tsiviilisikut.
10. november kaart
Ukraina sõjaväe pressesindaja hommikusel teatel rünnati valitsusvägede positsioone ajavahemikus 18:00 kuni 01:05 33 korral. Presidendi administratsiooni pressiesindaja keskpäevasel teatel sai möödunud ööpäeva jooksul lahingutegevuse piirkonnas haavata neli valitsusvägede võitlejat.
11. november kaart
Möödunud ööpäeva jooksul hukkus üks Ukraina sõjaväelane, viis valitsusvägede võitlejat sai haavata.
12. november kaart
Möödunud ööpäeva jooksul sai haavata üks Ukraina sõjaväelane.
13. november kaart
Möödunud ööpäeva jooksul sai surma üks Ukraina sõjaväelane, kolm Ukraina sõjaväelast sai haavata.
14. november kaart
Presidendi administratsiooni pressiesindaja teatel hukkus möödunud ööpäeval lahingutegevuse piirkonnas viis Ukraina sõjaväelast, neli valitsusvägede võitlejat sai haavata.
15. november kaart
Möödunud ööpäeva jooksul hukkus üks ja sai haavata kaheksa Ukraina sõjaväelast.
16. november kaart
Presidendi administratsiooni pressiesindaja teatel hukkus eelmisel päeval Zolote piirkonnas raadio teel õhitava fugassi plahvatuse läbi kolm Ukraina sõjaväelast. Eelmisel päeval meedias ilmunud väidete kohta 15 Ukraina sõjaväelase hukkumise kohta 7. novembril kinnitas Lõssenko, et asja uuritakse.
17. november kaart
Presidendi administratsiooni pressiesindaja teatel sai möödunud ööpäeva jooksul lahingutegevuse piirkonnas haavata kolm Ukraina sõjaväelast.
18. november kaart
Möödunud ööpäeval sai lahingutegevuse piirkonnas haavata üks valitsusvägede võitleja. Kaks Ukraina sõjaväelast sai haavata peitlõhkekeha plahvatuse läbi Luhanski oblastis.
19. november kaart
ATO staabi pressiesindaja hommikusel teate kohaselt avasid valitsusvastased relvajõud eelmise päeva õhtust (18:00) kuni 19. novembri hommikuni tule 30 korral, sealhulgas 15 korral Donetskist läände jäävatel aladel. Presidendi pressiesindaja ATO küsimustes polkovnik Oleksander Muotuzjanõki keskpäevase teate kohaselt sai möödunud ööpäeva jooksul lahingutegevuse piirkonnas haavata üks Ukraina sõjaväelane. Luhanski oblastis hukkusid tsiviil- ja militaarveoki kokkupõrke tagajärjel üks valitsusvägede võitleja ja üks tsiviilisik, 7 valitsusvägede võitlejat sai vigastada. Marjinkas sai püünislõhkekeha plahvatuse läbi vigastada üks tsiviilisik.
20. november kaart
ATO staabi pressiesindaja hommikuse teate kohaselt avasid valitsusvastased relvajõud ajavahemikus eelmisest õhtust (18:00) kuni 20. novembri hommikuni (06:00) tule 36 korral, sealhulgas 30 korral granaadiheitjatest, seniitkahuritest, raskekuulipildujatest ja käsirelvadest. Presidendi pressiesindaja ATO küsimustes, polkovnik Lõssenko keskpäevase teate kohaselt sai möödunud ööpäeva jooksul lahingutegevuse piirkonnas haavata üks Ukraina sõjaväelane.
21. november kaart
Presidendi pressiesindaja ATO küsimustes teatel sai möödunud ööpäeva jooksul haavata kolm Ukraina sõjaväelast.
22. november kaart
ATO staabi pressiesindaja hommikuse teate kohaselt rikkusid valitsusvastased relvajõud eelmise päeva õhtul kella 18:00 kuni hommikul kella kuueni relvarahu 40 korral, sealhulgas 30 korral Donetski piirkonnas. Presidendi pressiesindaja ATO küsimustes, polkovnik Lõssenko teatel sai möödunud ööpäeval haavata üks Ukraina sõjaväelane.
Päeval sai Stanõtsja Luhanska lähistel improviseeritud lõhkekeha plahvatuse läbi surma kaks Ukraina sõjaväelast. Kaks meesterahvast sai Karatšuni mäe juures vigastada püünislõhkekeha plahvatuse läbi. Aasta algusest alates oli Donetski oblastis lõhkekehade plahvatuse läbi saanud surma 25 inimest, sealhulgas neli last.
23. november kaart
Presidendi pressiesindaja ATO küsimustes, polkovnik Lõssenko teatel sai möödunud ööpäeval lahingutegevuse piirkonnas surma kaks ja haavata kaks Ukraina sõjaväelast.
24. november kaart
ATO staabi pressiesindaja hommikuse teate kohaselt avasid valitsusvastased relvajõud eelmise päeva õhtul kella kuuest 24. hommikul kella kuueni tule 30 korral. Kasutati õhutõrjesüsteeme, granaadiheitjaid, raskekuulipildujaid ja käsirelvi. Presidendi administratsiooni pressiesindaja ATO küsimustes keskpäevasel teatel sai möödunud ööpäeva jooksul lahingutegevuse piirkonnas haavata kaks Ukraina sõjaväelast. Kaks valitsusvägede võitlejat sai vigastada püünislõhkekeha plahvatuse läbi.
25. november kaart
Möödunud ööpäeva jooksul hukkus üks valitsusvägede võitleja, kaheksa sai haavata. Luhanski oblastis, umbes 2 km kaugusel Venemaa piirist asuva Sõze juures toimus lühiajaline relvakokkupõrge valitsusvägede ja valitsusvastaste relvajõudude vahel.
27. november kaart
ATO staabi pressiesindaja hommikuse teate kohaselt avasid valitsusvastased relvajõud ajavahemikus 18:00 kuni 23:00 Ukraina sõjaväe positsioonide suunas tule 14 korral. Kella üheteistkümnest õhtul kuni 27. novembri hommikuni relvarahu rikkumisi ei registreeritud. Presidendi administratsiooni pressiesindaja keskpäevase teate kohaselt ei kandnud valitsusväed möödunud ööpäeva jooksul kaotusi. Donetski oblastis Kamjanka küla juures toimus umbes 25 minutit kestnud tulevahetus valitsusvägede ja 6 valitsusvastaste relvajõudude võitleja vahel. Luhanski oblastis Bolotene küla juures sai püünislõhkekeha plahvatuse läbi vigastada tsiviilelanik. Miloves pidasid Ukraina piirivalvurid kinni kaks vene sisevägede vormis sõjaväelast, kes olid endi sõnul sinna eksinud. Eriüksuslaste raskusi maastikul orienteerumisel ja piiritulpade märkamisel kinnitas ka ametlik Moskva.
28. november kaart
Õhtul kella kuuest hommikul kella kuueni avati valitsusvägede positsioonide suunas tuli 10 korral. Presidendi pressiesindaja ATO küsimustes polkovnik Lõssenko keskpäevase teate kohaselt ei kandnud valitsusväed möödunud ööpäeva jooksul lahingutegevusega seotud kaotusi. Donetski oblastis sai improviseeritud lõhkekehade plahvatuse läbi vigastada 5 Ukraina sõjaväelast.
29. november kaart
Möödunud ööpäeva jooksul sai lahingutegevuse piirkonnas haavata üks valitsusvägede võitleja.
30. november kaart
ATO staabi pressiesindaja hommikuse teate kohaselt avasid valitsusvastased relvajõud eelmise päeva õhtul kella kuuest 30. novembri hommikul kella kuueni tule 18 korral. Presidendi administratsiooni pressiesindaja keskpäevase teate kohaselt ei kandnud valitsusväed möödunud ööpäeva jooksul kaotusi. Donetski linna piiril sai raskelt haavata 1 tsiviilisik.
1. detsember kaart
Möödunud ööpäeval sõitis Mariupolist põhjas, Granitne lähistel tankitõrjemiinile Ukraina sõjaväe veoauto, üks valitsusvägede võitleja hukkus, teine sai vigastada.
2. detsember kaart
ATO staabi pressiesindaja hommikuse teate kohaselt toimus eelmise päeva õhtul umbes kella 19:10 ajal Avdijivka juures pooletunnine lahing valitsusvastaste relvajõudude 20-mehelise salgaga. Polkovnik Lõssenko keskpäevase teate kohaselt sai möödud ööpäeva jooksul lahingutegevuse piirkonnas üks valitsusvägede võitleja surma, kolm sai haavata.
NATO tippkindral Breedlove väljendas kahtlust Minskis kokku lepitud rahuplaani tähtaegadest kinnipidamise võimalikkuse suhtes. NATO riikide välisministrid kinnitasid Brüsselis toimunud kohtumisel alliansi jätkuvat poliitilist ja praktilist toetust Ukrainale.
3. detsember kaart
Presidendi administratsiooni pressiesindaja keskpäevase teate kohaselt sai möödunud ööpäeva jooksul lahingutegevuse piirkonnas haavata kolm valitsusvägede võitlejat.
Ukraina teatas kahe Donetski oblastis Kalmiuse kaldal asuva asula, seni nn hallis tsoonis asunud Pavlopili ja Põštševõki võtmisest enda kontrolli alla.
4. detsember kaart
ATO staabi pressiesindaja hommikuse teate kohaselt avasid valitsusvastased relvajõud eelmise päeva õhtust (18:00) kuni 4. detsembri hommikuni (06:00) Ukraina sõjaväe positsioonide suunas granaadiheitjatest, käsirelvadest ja 82 mm miinipildujatest tule 14 korral. Ukraina presidendi administratsiooni pressiesindaja keskpäevase teate kohaselt oli möödunud ööpäeval Luhanski oblastis olukord rahulik. Donetski oblastis Granitne lähistel, umbes 25 km kaugusel Mariupolis kirdes, sõitis miinile Ukraina sõjaväe luuresoomuk BRDM-2, üks valitsusvägede võitleja hukkus, viis sai haavata.
5. detsember kaart
Möödunud ööpäeva jooksul hukkus üks ja sai haavata kolm Ukraina sõjaväelast.
6. detsember kaart
Presidendi administratsiooni pressiesindaja teatel hukkus eelmisel päeval lahingutegevuse piirkonnas, Donetski oblastis Zaitseves üks Ukraina sõjaväelane.
7. detsember kaart
Presidendi administratsiooni pressiesindaja keskpäevase teate kohaselt sai möödunud ööpäeva jooksul lahingutegevuse piirkonnas haavata kaheksa valitsusvägede võitlejat.
8. detsember kaart
Möödunud ööpäeva jooksul sai lahingutegevuses haavata kaks valitsusvägede võitlejat, kaks võitlejat sai vigastada ettevaatamatusest, lõhkekehade plahvatuse läbi.
9. detsember kaart
Möödunud ööpäeva jooksul sai lahingutegevuse piirkonnas haavata viis valitsusvägede võitlejat. Valitsusvastased relvajõud kasutasid Ukraina positsioonide ründamisel miinipildujaid, 122 mm suurtükke, tanke ja mitmelasulisi raketiheitjaid Grad. Presidendi administratsiooni pressiesindaja sõnul teravnes olukord möödunud ööpäeval järsult. Järgmisel päeval avaldatud täpsustuse kohaselt sai 8. detsembril haavata üheksa, mitte viis Ukraina sõjaväelast.
ÜRO Inimõiguste Ülemvoliniku Ameti aruande kohaselt oli 20 kuud kestnud võitlustes (15. novembri seisuga) hukkunud üle 9100 inimese ning saanud vigastada enam kui 20 tuhat inimest.
Opõtne lähistel lendas õhku sõiduk Ukraina sõjaväelastega, kaks valitsusvägede võitlejat sai surma, seitse haavata.
10. detsember kaart
ATO staabi pressiesindaja hommikuse teate kohaselt avasid valitsusvastased relvajõud möödunud öö jooksul Ukraina sõjaväe positsioonide suunas tule enam kui 30 korral. Donetski oblastis Novgorodske asula lähistel toimus lühiajaline relvakokkupõrge. Ukraina presidendi administratsiooni pressiesindaja keskpäevase teate kohaselt sai möödunud ööpäeva jooksul lahingutegevuses surma kaks ja haavata 10 valitsusvägede võitlejat. Donetski oblastis, Mariupoli suunal, Novotrojitske asulas toimus relvakokkupõrge valitsusvastaste relvajõudude ja valitsusvägede võitlejate vahel.
11. detsember kaart
ATO staabi pressiesindaja hommikuse teate kohaselt avasid valitsusvastased relvajõud möödunud ööl Ukraina sõjaväe positsioonide suunas tule umbes 40 korral. Presidendi administratsiooni pressiesindaja keskpäevase teate kohaselt valitsusväed möödunud ööpäeva jooksul kaotusi ei kandnud.
12. detsember kaart
Ukraina sõjaväe pressiesindaja hommikuse teate kohaselt avasid valitsusvastased relvajõud möödunud öö jooksul Ukraina sõjaväe positsioonide suunas tule ligi 50 korral. Presidendi administratsiooni pressiesindaja keskpäevase teate kohaselt ei registreeritud möödunud ööpäeva jooksul relvarahu rikkumisi Luhanski oblastis, Donetski oblastis sai lahingutegevuses haavata kaks Ukraina sõjaväelast.
Luhanski oblastis Pervomaiski–Stahhanovi maanteel lendas õhku sõiduk Rahvamiilitsa üksiku kasakapolgu komandöriga. Oma pulmast koduteel olnud Pavel Drjomov hukkus.
13. detsember kaart
ATO staabi pressiesindaja hommikuse teate kohaselt avasid valitsusvastased relvajõud möödunud ööl Ukraina sõjaväe positsioonide suunas tule enam kui 20 korral. Presidendi administratsiooni pressiesindaja keskpäevase teate kohaselt valitsusväed möödunud ööpäeva jooksul kaotusi ei kandnud. Luhanski oblastis relvarahu rikkumisi ei registreeritud.
14. detsember kaart
ATO staabi pressiesindaja hommikuse teate kohaselt avasid valitsusvastased relvajõud möödunud öö jooksul Ukraina sõjaväe positsioonide suunas tule umbes 25 korral. Presidendi administratsiooni pressiesindaja keskpäevase teate kohaselt ei registreeritud möödunud ööpäeval relvarahu rikkumisi Luhanski oblastis, Donetski oblastis sai lahingutegevuses haavata kaks Ukraina sõjaväelast.
15. detsember kaart
Ukraina sõjaväe pressiesindaja hommikuse teate kohaselt avasid valitsusvastased relvajõud möödunud öö jooksul Ukraina sõjaväe positsioonide suunas tule 11 korral. Ukraina presidendi administratsiooni pressiesindaja keskpäevase teate kohaselt möödus eelmine päev valitsusvägedele kaotusteta.
16. detsember kaart
ATO staabi pressiesindaja hommikusel teatel rünnati valitsusvägede positsioone öö jooksul 20 korral. Ukraina presidendi administratsiooni pressiesindaja keskpäevase teate kohaselt möödunud ööpäeva jooksul Luhanski oblastis relvarahu rikkumisi ei registreeritud. Donetski oblastis sai surma üks valitsusvägede luuraja, üks Ukraina sõjaväelane sai haavata peitlõhkekeha plahvatuse läbi.
17. detsember kaart
Presidendi administratsiooni pressiesindaja keskpäevase teate kohaselt sai möödunud ööpäeva jooksul haavata kaks Ukraina sõjaväelast.
Venemaa president Putin möönis oma tavapärasel aastalõpu pressikonverentsil Moskvas venelaste kohalolu Ukrainas ent kinnitas, et see ei tähenda Venemaa regulaararmee kohalolu "vennalikus naaberriigis".
18. detsember kaart
Presidendi administratsiooni pressiesindaja keskpäevase teate kohaselt sai möödunud ööpäeval haavata neli Ukraina sõjaväelast.
19. detsember kaart
Presidendi administratsiooni pressiesindaja keskpäevase teate kohaselt sai möödunud ööpäeval haavata viis Ukraina sõjaväelast. 22. detsembril täpsustatud andmete kohaselt sai 18. detsembril haavata siiski 6, mitte viis Ukraina sõjaväelast.
20. detsember kaart
Presidendi administratsiooni pressiesindaja keskpäevase teate kohaselt möödus 19. detsember valitsusvägedele kaotusteta.
21. detsember kaart
Möödunud ööpäeval sai lahingutegevuse piirkonnas haavata 2 valitsusvägede võitlejat.
22. detsember kaart
Möödunud ööpäeval sai lahingutegevuse piirkonnas haavata 2 valitsusvägede võitlejat. Hilistel õhtutundidel toimusid lahingud Marjinka ja Štšastja piirkonnas.
Ühenduse Donetski Rahvavabariik väed võtsid oma kontrolli alla Mariupolist 24 km kaugusel asuva Kominternove asula.
23. detsember kaart
Möödunud ööpäeval sai lahingutegevuse piirkonnas haavata 2 valitsusvägede võitlejat.
24. detsember kaart
Möödunud ööpäev möödus valitsusvägedele kaotusteta. 23.detsembril avati valitsusvägede positsioonide pihta tuli 51 korral. Vastaspooled süüdistasid üksteist vastastikku relvarahu rikkumises. Valitsusväed kaotusi ei kandnud.
25. detsember kaart
Möödunud ööpäeva jooksul valitsusväed kaotusi ei kandnud.
26. detsember kaart
Möödunud ööpäeval sai lahingutegevuse piirkonnas haavata kolm Ukraina sõjaväelast.
27. detsember kaart
Presidendi pressiesindaja keskpäevase teate kohaselt hukkus möödunud ööpäeval lahingutegevuse piirkonnas üks valitsusvägede võitleja, kolm sai haavata. Donetski oblastis Zaitseves sai miiniplahvatuse läbi surma naiskodanik.
28. detsember kaart
ATO staabi pressiesindaja hommikusel teatel ei registreeritud keskööst alates ühtegi vaherahu rikkumist. Presidendi pressiesindaja keskpäevase teate kohaselt ei kandnud Ukraina sõjavägi 27. detsembril kaotusi. Zaitseve lähistel sai miinitabamusest surma naiskodanik.
29. detsember kaart
Presidendi pressiesindaja keskpäevase teate kohaselt sai möödunud ööpäeval lahingutegevuse piirkonnas haavata üks Ukraina sõjaväelane.
30. detsember kaart
29. detsember möödus valitsusvägedele kaotusteta, relvarahu rikkumisi registreeriti 22 korral.
31. detsember kaart
Möödunud ööpäeva jooksul registreeriti relvarahu rikkumisi 31 korral. Presidendi administratsiooni pressiesindaja keskpäevase teate kohaselt ei kandnud valitsusväed möödunud ööpäeva jooksul kaotusi.
Ikuo Takahara
Ikuo Takahara (jaapani keeles 高原 郁夫 Takahara Ikuo; sündinud 14. oktoobril 1957) on Jaapani endine jalgpallur, ründaja.
Koondisekarjäär
Jaapani jalgpallikoondises mängis ta aastal 1980 4 mängu ja lõi 2 väravat.
Intiimsuhted
Intiimsuhted on väga lähedased, usalduslikud, puhtisiklikud, eraelulised, teiste eest varjatud suhted.
Arved Toots
pisi|paremal|Arved Toots Arved Toots (17. september 1930 Kantküla, Albu vald, Järvamaa – 18. jaanuar 1992 Kuressaare) oli eesti agronoom ja Tori hobuste aretaja.
Elukäik
Sündis Aravete lähedal Kantkülas talupidaja pojana.
Põhihariduse omandas Aravete koolis. Aastatel 1946–1949 õppis Jäneda sovhoostehnikumis, lõpetades selle agronoomina. Aastatel 1962–1963 oli ta täiendõppel Kehtnas ja 1964. aastal täienduskursustel Jõgeva sordiaretusjaamas.
Aastatel 1949–1955 töötas ta Ambla masina-traktorijaamas jaoskonna agronoomina. Aastast 1955 agronoom kolhoosis „Murrang“ (aastast 1958 Aravete kolhoos). Veebruarist 1970 osakonnajuhataja Aravete kolhoosis kuni pensionile jäämiseni 1. jaanuaril 1992. Aravete Tori hobuste tõufarmi juhataja 1955–1992. Eesti NSV Hobusetõugude Tõuaretuse Nõukogu juhatuse kauaaegne liige.